164 



sollend ufgladen u. fortgfüert wärden. (Späterer Zusatz: 

 Würt nit ghallten.) 



Uff dem Fryburger See ist im Julio ein schiff mit 

 6 statlichen Hochzytpersonen undergangen. Uß dem Bodensee 

 ertrancken vil personen u. der Schiffoberst u. giengen 3 

 schiff zuo griind. 14 tag nach disem ist uff dem Gomersee 

 ein salzsöümer mit vil guott sampt etlich personen verdorben, 

 Zuo Trasona im Veltlyn ward ein edelman erschossen da- 

 selbst (wo) vor anderhalbem jar Paul v. Paravasyn selbander 

 erschossen ward. Um Martini hat in Ragazer Ouw ein 

 Steinmez einen Schuolmeister us dem Elses ermürdt, nun 

 2 bazen gfunden. Derhalben der thetter us forcht u. ver- 

 zwyflung in Ryn geloffen u. als man in welln fachen, sich 

 selber ertrenckt. 



Alhie durch Tusis sindt fortgezogen vil kriegsleüth, 

 etliche dem Spannier, etliche den Venedigeren zuo u. sind 

 yeziger zyt in genamptem flecken Tusis 440 personen, 90 

 Ehen, 5 witlig u. 22 witwen u. ist Tusis by den Grauw- 

 pündtern ein fürnemer fläcken. Die fürnämsten fläcken, Oerter 

 u. Dörffer in Pündten aber sind dise: Im Obren Pund: Ilanz, 

 Tusis, Trunz, Tisentis, Rhezüns, Ems, Heinzenberg, Schams, 

 Splügen, Lungniz, Waltenspurg, Ubersaxen, Flims, Masox, 

 Süfle etc. Im Gozhus: Chur, Zizers, Fürstnow, Obervaz, 

 Bargiin, Tamils, Schweinigen, Wespron, Gasetsch, Zuz, Sa- 

 mada, Sernez, Steinsberg, Buschlaf, Afers etc. Im 10 Ge- 

 richten Pund : Davas, Meyenfelt, Malans, Sewis, Schiers, Fidris, 

 Jenaz, Küblis, Castels, Lenz, Alfanüw, Barpon, Curwalden, 

 Schilfick, Langwis etc. In denen u. mehr Ortten, wo Evangelisch 

 ist, hat es vil erliche herrliche gottselige Vorstender u. lehrer, 

 so all US den Pündten bürtig, dann welche sich nit erbar- 



